മാണ്ഡ്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്

മാണ്ഡ്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ചുരുക്കത്തിൽ MIMS എന്നറിയപ്പെടുന്ന കർണാടക ഗവൺമെന്റിന്റെ കീഴിൽ സ്വയംഭരണാധികാരമുള്ള ഒരു മെഡിക്കൽ കോളേജാണ്. ബെംഗളൂരു - മൈസൂരുവിലെ ദേശീയപാത 275 ൽ ബാംഗ്ലൂരിൽ നിന്ന് 90 കിലോമീറ്ററും മൈസൂരുവിൽ നിന്ന് 46 കിലോമീറ്ററും അകലെയാണ് ഇത് സ്ഥിതിചെയ്യുന്നത്. കർണാടക സർക്കാർ നടത്തുന്ന ഈ സ്ഥാപനം ബാംഗ്ലൂരിലെ രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു.

 പശ്ചാത്തലം 
2005 ൽ ആരംഭിച്ച ഈ സ്ഥാപനത്തിലേയ്ക്കുള്ള ആദ്യ ബാച്ച് വിദ്യാർത്ഥികൾ 2006 ൽ പ്രവേശനം നേടി. 2010 - 2011 വർഷങ്ങളിൽ പ്രവേശനം നേടിയ പ്രീ, പാരാ ക്ലിനിക്കൽ വിഷയങ്ങൾ ഉൾപ്പെടെ ബിരുദാനന്തര ബിരുദ വിദ്യാർത്ഥികളുടെ ഒന്നാം ബാച്ച് 2010 - 2011 ൽ ആരംഭിച്ചു.

 കാമ്പസ് 
മെഡിക്കൽ കോളജും അതിന്റെ അനുബന്ധ സ്ഥാപനങ്ങളും 25 ഏക്കർ വിസ്തൃതിയുള്ള കാമ്പസിലാണ് ഹൈവേയോട് ചേർന്നാണ് സ്ഥിതി ചെയ്യുന്നത്. 550 കിടക്കകളുള്ള ആശുപത്രിയാണ് കോളേജിനുള്ളത്. ഫാക്കൽറ്റികൾക്കും സ്റ്റാഫുകൾക്കുമായി റെസിഡൻഷ്യൽ ക്വാർട്ടേഴ്‌സും ബിരുദ, ബിരുദാനന്തര ബിരുദ വിദ്യാർത്ഥികൾക്കായി പ്രത്യേകം പുരുഷ-വനിതാ ഹോസ്റ്റലുകളും ഈ ക്യാമ്പസിൽ ഉണ്ട്.

കോവിഡ് -19 മഹാമാരിയുടെ പശ്ചാത്തലത്തിൽ മിംസിൽ ഒരു കോവിഡ് -19 ലാബ് സ്ഥാപിക്കപ്പെട്ടു. കൊറോണ വൈറസ് ബാധിച്ച ഗർഭിണികളിൽ നിന്ന് ആരോഗ്യമുള്ള 107 കുഞ്ഞുങ്ങളെ പ്രസവിച്ചതിന്റെ പേരിലും മിംസ് വാർത്തകളിൽ ഇടംപിടിച്ചിരുന്നു.

 അവലംബം